એપ્રિલ-૨૦૧૬માં દર્શિકભાઈ વૃદ્ધ માતા સાથે આરપારની લડાઈ લડવાનો મૂડ બનાવી TPA કાર્યાલયમાં પહોંચ્યા. લાતોં કે ભૂત બાતોં સે નહીં માનતે એ કહેવતને બાબુઓ તેમના અસંદિગ્ધ વર્તન દ્વારા યથાર્થતા બક્ષતા રહ્યા. દર્શિકભાઈએ જણાવ્યું કે આજે તો ચેક લીધા વગર અમે જવાના જ નથી. દર્શિકભાઈના આ વિધાનથી બાબુઓમાં ચહલપહલનાં મંડાણ થયા. થોડા સમય બાદ TPAના અધિકારી બહાર આવ્યા અને જણાવ્યું કે આપને આપવામાં આવેલી સારવાર માટે હૉસ્પિટલમાં દાખલ થવાની જરૂર જ નહોતી, આથી આપનો ક્લેમ નામંજૂર કરવામાં આવ્યો છે. દર્શિકભાઈ અને તેમનાં માતાના પગ નીચેની જમીન આ સાંભïળી ખસતી હોય એવો ભાસ થયો. વિનવણીની કોઈ અસર અધિકારી પર ન જણાઈ. હવે શું કરવું એની ગડમથલ તથા અસંમજસમાં ગરકાવ થઈ ગયા.